MUITINĖS DEPARTAMENTO

PRIE LIETUVOS RESPUBLIKOS FINANSŲ MINISTERIJOS

GENERALINIS DIREKTORIUS

ĮSAKYMAS

DĖL MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS 2010 M. lapkričio 26 D. ĮSAKYMO NR. 1B-697 „Dėl laisvosios ekonominės zonos teritorijos dalies paskelbimo laisvąja teritorija derinimo tvarkos nuostatų, reikalavimų laisvosios ekonominės zonos laisvajai teritorijai ir muitinio tikrinimo vietai, laisvosios ekonominės zonos laisvosios teritorijos apsaugos organizavimo ir leidimų sistemos taisyklių patvirtinimo“ PAKEITIMO

2016 m. balandžio 25 d. Nr. 1B-319

Vilnius

Pakeičiu Laisvosios ekonominės zonos laisvosios teritorijos apsaugos organizavimo ir leidimų sistemos taisyklių, patvirtintų Muitinės departamento prie Lietuvos Respublikos finansų ministerijos generalinio direktoriaus 2010 m. lapkričio 26 d. įsakymu Nr. 1B-697 „Dėl Laisvosios ekonominės zonos teritorijos dalies paskelbimo laisvąja teritorija derinimo tvarkos nuostatų, Reikalavimų laisvosios ekonominės zonos laisvajai teritorijai ir muitinio tikrinimo vietai, Laisvosios ekonominės zonos laisvosios teritorijos apsaugos organizavimo ir leidimų sistemos taisyklių patvirtinimo“, 13 punktą ir jį išdėstau taip:

„13. Materialiniai leidimai išvežti prekes (krovinius) iš laisvųjų teritorijų žymimi laisvojoje teritorijoje veiklą vykdančios įmonės darbuotojų, kurių sąrašas (su darbuotojų parašų ir naudojamo spaudo pavyzdžiais) yra pateiktas teritorinei muitinei, spaudu, parašu ir data.“

Generalinis direktorius	Arūnas Adomėnas